Diari Oficial de la Generalitat Valenciana


Sumari del DOGV 3908, del 02-01-2001 (2000/10535)

ORDRE de 18 de desembre de 2000, de la Conselleria de Cultura i Educació, per la qual s'amplia el termini de presentació de sol·licituds d'ajudes per a l'adquisició de llibres de text, per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2001-2002, regulades en l'Ordre d'24 de novembre de 2000.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/10236


Data del document
:   18-12-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE de 18 de desembre de 2000, de la Conselleria de Cultura i Educació, per la qual s'amplia el termini de presentació de sol·licituds d'ajudes per a l'adquisició de llibres de text, per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2001-2002, regulades en l'Ordre d'24 de novembre de 2000. [2000/Q10610]
  
La convocatòria d'ajudes per a l'adquisició de llibres de text per a l'alumnat que cursa l'Educació Primària i el primer cicle d'Educació Secundària Obligatòria en centres finançats amb fons públics, per al curs 2001-2002, aprovada per l'Ordre de 24 de novembre de 2000, de la Conselleria de Cultura i Educació, va ser publicada el passat 4 de novembre.
  
En esta ordre s'establia, en l'apartat 6, que el termini de presentació de les instàncies, per part dels sol·licitants, als centres docents on estan matriculats finalitzava el 16 de gener de 2000 i el de presentació per part dels centres en les unitats de beques corresponents, finalitzava el 23 de gener del mateix any.
  
S'ha posat de manifest la necessitat de l'ampliació del termini establit en l'ordre de convocatòria, atés al gran nombre de peticions en este sentit per part dels centres docents. Per això,
  
ORDENE
  
Primer
  
Ampliació del termini de presentació de sol·licituds.
  
El termini de presentació de les sol·licituds d'ajuda per a l'adquisició de llibres de text convocades per la Conselleria de Cultura i Educació, per al curs 2001-2002, per a l'alumnat que cursa l'Educació Primària i el primer cicle d'Educació Secundària Obligatòria s'amplia fins al 31 de gener de 2001 al centre docent, així com el termini de presentació de sol·licituds per part dels centres en les unitats de beques s'amplia fins al 7 de febrer del mateix any.
  
DISPOSICIÓ FINAL
  
Única. Entrada en vigor
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 18 de desembre de 2000
  
El conseller de Cultura i Educació,